
a Gazdasági és Monetáris Bizottság nevében
B7‑0200/2011

Az Európai Parlament állásfoglalására irányuló indítvány az európai felügyeleti hatóság (Európai Értékpapír-piaci Hatóság) főigazgatójának kinevezéséről

Az Európai Parlament,

–
tekintettel az európai felügyeleti hatóság (Európai Értékpapír-piaci Hatóság) részéről érkezett 2011. február 28-i levélre,

–
tekintettel az európai felügyeleti hatóság (Európai Értékpapír-piaci Hatóság) létrehozásáról szóló, 2010. november 24-i 1095/2010/EU európai parlamenti és tanácsi rendelet
 51. cikkének (2) bekezdésére,

–
tekintettel arra, hogy 2011. március 17-i ülésén a Gazdasági és Monetáris Bizottság meghallgatta az európai felügyeleti hatóság (Európai Értékpapír-piaci Hatóság) felügyelői testülete által kiválasztott jelöltet,

–
tekintettel eljárási szabályzata 120. cikkére,

A.
mivel Verena Ross megfelel az 1095/2010/EU európai parlamenti és tanácsi rendelet 51. cikkének (2) bekezdésében meghatározott feltételeknek,

1.
jóváhagyja Verena Ross kinevezését az európai felügyeleti hatóság (Európai Értékpapír-piaci Hatóság) főigazgatójának;

2.
utasítja elnökét, hogy továbbítsa ezt az állásfoglalást az európai felügyeleti hatóság (Európai Értékpapír-piaci Hatóság) felé.

� HL L 331., 2010.12.15., 84. o.

